_:n4e484dfe705943ecb2352931c4a37c3axb0
<http://schema.org/articleBody>
"ভারতের জাতীয় চলচ্চিত্র পুরস্কারপ্রাপ্ত অভিনেতা ইরফান খানের মৃত্যুর একবছর হলো আজ। মুম্বাইয়ের কোকিলাবেন ধিরুবাই আম্বানি হাসপাতালে ২০২০ সালের ২৯ এপ্রিল শেষ নিঃশ্বাস ত্যাগ করেন তিনি।\n\nমৃত্যুর আগে তিনি দীর্ঘদিন ধরে ক্যান্সারে ভুগছিলেন। ওই বছরের ২৮ এপ্রিল রাতে কোলন ইনফেকশন সমস্যা নিয়ে মুম্বাইয়ের কোকিলাবেন ধিরুবাই আম্বানি হাসপাতালে ভর্তি হয়েছিলেন ইরফান।\n\nসেখানে তাকে নিবিড় পরিচর্যা কেন্দ্রে (আইসিইউ) রাখা হয়েছিল। তবে সে যাত্রায় আর শেষ রক্ষা হয়নি। কোটি কোটি ভক্তকে কাঁদিয়ে না ফেরার দেশে পাড়ি জমান হিন্দি সিনেমার জাদরেল এই অভিনেতা। \n\nদীর্ঘদিনের ক্যারিয়ারে অসংখ্য সিনেমায় দর্শকের মন ভরিয়েছেন তিনি। হিন্দি ভাষা ছাড়াও বিশ্বের নানান ভাষার ছবিতে তাকে দেখা গেছে। ইরফান হলিউডের অস্কারজয়ী ‘লাইফ অফ পাই’য়ের মতো ছবিতে অভিনয় করেছেন। \n\nআবার তাকে দেখা গেছে বাংলাদেশি সিনেমায়ও। তিনি মোস্তফা সরওয়ার ফারুকীর ‘ডুব’ সিনেমায় অভিনয় করে প্রশংসা পান। নিজের অভিনয়, গুণ, ব্যবহার সব কিছুর দ্বারাই ইরফান ভালোবাসা এবং সম্মান অর্জন করেছিলেন।"
<https://banglanewsbd24.com/39995/>